**EMLÉKEZTETŐ**

**A HFS elkészítését megalapozó megtartott képzések, fórumok**

Vidékünk a Jövőnk Szövetség LEADER HACS

2015. november 4. - Csurgó

A Vidékünk a Jövőnk Szövetség HACS munkatársai minden tematikus tervezői munkacsoport ülés és fórum előtt egy rövid képzést tartottak. 2015. október 15-én a vállalkozói és a civil tematikus tervezői munkacsoport ülés előtt, 2015. október 19-én az önkormányzati tematikus tervezői munkacsoport ülés előtt tartottak képzést. Ezen kívül az alábbi időpontokban és helyszíneken tartott fórumok előtt került sor képzésre:

2015. október 27.: Nagyszakácsi és Somogyzsitfa

2015. október 28.: Mesztegnyő és Pusztakovácsi

2015. november 3.: Iharos és Böhönye

2015. november 4.: Zákány és Csurgó.

2015. november 4-én Koczor-Meló Edina és Pintér Endre fórumot tartott Csurgón. A képzés keretében ismertették a LEADER alapelveket, a tervezés módszertanát, a munkacsoport, és a lakossági fórum célját, indokoltságát, elvárt eredményét.

A csurgói fórum csekély érdeklődés mellett zajlott. A jelenlévők leginkább a következő kiírások aktuális időpontjaira voltak kíváncsiak, néhányan már kész tervvel rendelkeznek, igaz, csak szóban. A jelenlévők a fő hangsúlyt a 2014-20-as időszakban az együttműködésekre, és egymás segítésére helyeznék, de szerintük ez csak akkor valósulhat meg, ha az együtt gondolkodásra is lehetőséget ad az előttünk álló időszak, minden téren.